title: 2011/183/ЕС: Решение на Съвета от 21 март 2011 година за назначаване на член на Сметната палата

text:
               25.3.2011

               BG

               Официален вестник на Европейския съюз

               L 79/13

         РЕШЕНИЕ НА СЪВЕТА
   от 21 март 2011 година
   за назначаване на член на Сметната палата
   (2011/183/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 286, параграф 5 от него,
   като взе предвид становището на Европейския парламент (1),
   като има предвид, че:

               (1)

               Г-н Hubert WEBER, член на Сметната палата, подаде оставка, считано от 1 януари 2011 г.

               (2)

               Поради това г-н Hubert WEBER следва да бъде заместен за остатъка от мандата му,

         ПРИЕ НАСТОЯЩОТО РЕШЕНИЕ:
   Член 1
   Г-н Harald WÖGERBAUER се назначава за член на Сметната палата за периода от 1 април 2011 г. до 31 декември 2013 г.
   Член 2
   Настоящото решение влиза в сила в деня на приемането му.

      Съставено в Брюксел на 21 март 2011 година.

            За Съвета

            Председател

         MARTONYI J.

      (1)  Становище от 8 март 2011 г. (все още непубликувано в Официален вестник).


title: 2009/584/ЕО: Решение на Комисията от 31 юли 2009 година за създаване на ръководна група на високо равнище за SafeSeaNet (нотифицирано под номер C(2009) 5924) (Текст от значение за ЕИП)

text:
               1.8.2009

               BG

               Официален вестник на Европейския съюз

               L 201/63

      РЕШЕНИЕ НА КОМИСИЯТА

   от 31 юли 2009 година
   за създаване на ръководна група на високо равнище за SafeSeaNet
   (нотифицирано под номер C(2009) 5924)
   (текст от значение за ЕИП)
   (2009/584/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2002/59/ЕО на Европейския парламент и на Съвета от 27 юни 2002 година за създаване на система на Общността за контрол на движението на корабите и за информация (1), и по-специално точка 2.2 от приложение III към нея,
   като има предвид, че:

               (1)

               Комисията отговаря за управлението и разработването на централната система SafeSeaNet на равнището на политика, както и за упражняването в сътрудничество с държавите-членки на нейния надзор.

               (2)

               В точка 2.2 от приложение III към Директива 2002/59/ЕО се предвижда Комисията да създаде ръководна група на високо равнище за подпомагане на управлението на системата SafeSeaNet.

               (3)

               Необходимо е следователно да бъде създадена такава ръководна група на високо равнище, както и да бъдат определени задачите и структурата ѝ.

               (4)

               Ръководната група на високо равнище следва да се състои от представители на държавите-членки и на Комисията.

               (5)

               В съответствие с Регламент (ЕО) № 1406/2002 на Европейския парламент и на Съвета (2) Европейската агенция за морска безопасност (ЕАМБ) е натоварена с техническото внедряване на системата SafeSeaNet в сътрудничество с държавите-членки и Комисията; необходимо е следователно тя да бъде активно включена в работата на ръководната група на високо равнище.

               (6)

               Също така изглежда необходимо стратегическите въпроси, свързани с бъдещото развитие на системата SafeSeaNet, да бъдат разгледани с отчитане в частност на целите на интегрираната морска политика на Европейския съюз и целите на политиката в областта на морския транспорт за 2018 г., както са зададени в Съобщението на Комисията относно стратегическите цели и препоръки за политиката на ЕС в областта на морския транспорт до 2018 г. (3),

         ПРИЕ НАСТОЯЩОТО РЕШЕНИЕ:
   Член 1
   Ръководна група на високо равнище за SafeSeaNet
   Създава се Ръководна група на високо равнище за SafeSeaNet, наричана по-долу „групата“.
   Член 2
   Задачи
   Комисията може да се допитва до групата по всеки въпрос във връзка с настоящото и бъдещо развитие на SafeSeaNet, включително приноса ѝ за морското наблюдение от холистична гледна точка.
   Задачите на групата са:

               а)

               да изготвя предложения за подобряването на ефективността и сигурността на SafeSeaNet;

               б)

               да предоставя подходящи насоки за развитието на SafeSeaNet;

               в)

               да подпомага Комисията при прегледа на резултатите от функционирането на SafeSeaNet;

               г)

               да одобри посочения в точка 2.3 от приложение III към Директива 2002/59/ЕО документ за контрол на интерфейса и параметрите.

         Член 3
   Членство — назначаване
   1.   Групата се състои от по един представител на всяка държава-членка и един представител на Комисията.
   2.   Държавите-членки назначават представителите в групата и техните заместници за възобновяем период от 3 години. Те са висши служители.
   3.   Членовете на групата, назначавани от Комисията, са длъжностни лица с висок ранг.
   4.   Представителят на Европейската агенция за морска безопасност (ЕАМБ) присъства на заседанията като наблюдател. ЕАМБ бива представяна на високо равнище.
   5.   Представителите на Европейското икономическо пространство могат да присъстват на заседанията на групата като наблюдатели.
   6.   Членовете остават на длъжност докато не бъдат заменени или мандатът им не изтече.
   7.   Членовете, които не са в състояние да допринесат активно за дискусиите в групата или които се оттеглят, могат да бъдат заменени.
   Член 4
   Функциониране
   1.   Групата се председателства от представител на Комисията.
   2.   Със съгласието на Комисията могат да бъдат създавани подгрупи за разглеждане на конкретни въпроси, съгласно мандат, установен от групата. Тези подгрупи се разпускат веднага след изпълнението на мандата им.
   3.   Представителят на Комисията, председателстващ групата, може да покани експерти със специфична компетентност по въпрос от дневния ред за участие в обсъжданията на групата или подгрупата, ако това е полезно и/или необходимо.
   4.   Информацията, получена в резултат на участието в обсъжданията на групата или на подгрупата, не се разгласява, ако по мнение на Комисията тази информация засяга въпроси от поверителен характер.
   5.   Групата и нейните подгрупи обикновено заседават в сградите на Комисията в съответствие с определените от нея процедури и график. Комисията осигурява секретариата на групата.
   6.   Групата приема свой процедурен правилник въз основа на стандартните процедурни правилници, приети от Комисията.
   7.   Комисията може да публикува всяко резюме, заключение, частично заключение или работен документ на групата.
   Член 5
   Разходи за заседанията
   Комисията възстановява пътните, а когато е необходимо, и дневните разходи на членовете, експертите и наблюдателите във връзка с дейността на групата в съответствие с правилата на Комисията за възстановяване на разходите на външни експерти.
   Членовете не получават възнаграждение за предоставените от тях услуги.
   Разходите за заседанията се възстановяват в рамките на годишния бюджет, определен за групата от съответните служби на Комисията.
   Член 6
   Влизане в сила
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 31 юли 2009 година.

            За Комисията

         Antonio TAJANI

            Заместник-предсетател

      (1)  ОВ L 208, 5.8.2002 г., стр. 10.

      (2)  ОВ L 208, 5.8.2002 г., стр. 1.

      (3)  COM(2009) 8 окончателен.


title: 2012/609/ЕС: Решение на Европейския парламент от 10 май 2012 година относно приключването на сметките на съвместно предприятие ENIAC за финансовата 2010 година

text:
               17.10.2012

               BG

               Официален вестник на Европейския съюз

               L 286/327

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на съвместно предприятие ENIAC за финансовата 2010 година
   (2012/609/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместно предприятие ENIAC за финансовата 2010 година,

               —

               като взе предвид доклада на Сметната палата относно годишните отчети на съвместно предприятие ENIAC за финансовата 2010 година, придружен от отговорите на Съвместното предприятие (1),

               —

               като взе предвид препоръката на Съвета от 21 февруари 2012 г. (06086/2012 – C7-0050/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 72/2008 от 20 декември 2007 г. за създаването на съвместно предприятие ENIAC (3),

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0112/2012),

               1.

               Одобрява приключването на сметките на съвместно предприятие ENIAC за финансовата 2010 година.

               2.

               Възлага на своя председател да предаде настоящото решение на изпълнителния директор на съвместно предприятие ENIAC, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 368, 16.12.2011 г., стр. 48.

      (2)  ОВ L 248, 16.9.2002 г., стр. 1.

      (3)  ОВ L 30, 4.2.2008 г., стр. 21.

      (4)  ОВ L 357, 31.12.2002 г., стр. 72.


title: 2009/913/ЕС: Решение, взето с общо съгласие на представителите на правителствата на държавите-членки от 7 декември 2009 г. относно местоположението на седалището на Агенцията за сътрудничество между регулаторите на енергия

text:
               9.12.2009

               BG

               Официален вестник на Европейския съюз

               L 322/39

      РЕШЕНИЕ, ВЗЕТО С ОБЩО СЪГЛАСИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ

   от 7 декември 2009 г.
   относно местоположението на седалището на Агенцията за сътрудничество между регулаторите на енергия
   (2009/913/ЕС)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ,
   като взеха предвид член 341 от Договора за функционирането на Европейския съюз,
   като имат предвид, че:

               (1)

               Агенцията за сътрудничество между регулаторите на енергия се създава с Регламент (ЕО) № 713/2009 на Европейския парламент и на Съвета от 13 юли 2009 г. за създаване на Агенция за сътрудничество между регулаторите на енергия (1).

               (2)

               Следва да се определи местоположението на седалището на тази агенция,

         ПРИЕХА НАСТОЯЩОТО РЕШЕНИЕ:
   Член 1
   Седалището на Агенцията за сътрудничество между регулаторите на енергия се намира в Любляна.
   Член 2
   Настоящото решение, което ще бъде публикувано в Официален вестник на Европейския съюз, поражда действие от датата на неговото публикуване.

      Съставено в Брюксел на 7 декември 2009 година.

            За Съвета

            Председател

         M. OLOFSSON

      (1)  ОВ L 211, 14.8.2009 г., стр. 1.


title: Решение (ОВППС) 2015/1064 на Съвета от 2 юли 2015 година за изменение на Решение 2013/354/ОВППС относно полицейската мисия на Европейския съюз за палестинските територии (EUPOL COPPS)

text:
               3.7.2015

               BG

               Официален вестник на Европейския съюз

               L 174/21

         РЕШЕНИЕ (ОВППС) 2015/1064 НА СЪВЕТА
   от 2 юли 2015 година
   за изменение на Решение 2013/354/ОВППС относно полицейската мисия на Европейския съюз за палестинските територии (EUPOL COPPS)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 3 юли 2013 г. Съветът прие Решение 2013/354/ОВППС (1), с което срокът на мисията EUPOL COPPS се удължава, считано от 1 юли 2013 г.

               (2)

               На 9 юли 2014 г. Съветът прие Решение 2014/447/ОВППС (2), с което се изменя Решение 2013/354/ОВППС и се удължава срокът на действие на EUPOL COPPS от 1 юли 2014 г. до 30 юни 2015 г.

               (3)

               Вследствие на стратегическия преглед на EUPOL COPPS срокът на действие на мисията следва да се удължи с още 12 месеца до 30 юни 2016 г.

               (4)

               Решение 2013/354/ОВППС следва да бъде съответно изменено.

               (5)

               EUPOL COPPS ще бъде проведена в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Решение 2013/354/ОВППС се изменя, както следва:

               1)

               В член 12 параграф 1 се заменя със следния текст:
               „1.   Референтната сума, предназначена за покриване на разходите, свързани с EUPOL COPPS, за периода от 1 юли 2013 г. до 30 юни 2014 г. е в размер на 9 570 000 EUR.
               Референтната сума, предназначена за покриване на разходите, свързани с EUPOL COPPS, за периода от 1 юли 2014 г. до 30 юни 2015 г., е в размер на 9 820 000 EUR.
               Референтната сума, предназначена за покриване на разходите, свързани с EUPOL COPPS, за периода от 1 юли 2015 г. до 30 юни 2016 г. е в размер на 9 175 000 EUR.“

               2)

               Вмъква се следният член:
               „Член 12a
               Проектна група
               1.   EUPOL COPPS разполага с проектна група, която набелязва и осъществява проекти, съответстващи на целите на мисията и подпомагащи изпълнението на мандата на мисията. Когато е уместно, EUPOL COPPS подпомага и предоставя консултации по проектите, осъществявани от държави-членки и трети държави под тяхна отговорност в сфери, свързани с мисията и в подкрепа на нейните цели.
               2.   При условията на параграф 3 EUPOL COPPS се оправомощава да търси финансови вноски от Съюза и държавите-членки или от трети държави за осъществяване на набелязани проекти, които допълват по последователен начин останалите действия на EUPOL COPPS, ако проектите са:

                           a)

                           предвидени във финансовия разчет, свързан с настоящото решение; или

                           б)

                           интегрирани в хода на мандата посредством изменение на финансовия разчет по искане на ръководителя на мисията.

                     След отправено от Комисията или от тези държави официално предложение тяхната финансова вноска да се управлява от EUPOL COPPS, EUPOL COPPS сключва с Комисията или с тези държави договореност, която включва по-конкретно специфичните процедури за разглеждане на жалби от трети лица във връзка с вреди, причинени в резултат на действие или бездействие от страна на EUPOL COPPS при използването на финансовите средства, предоставени от тези държави.
               В никакъв случай участващите с финансови вноски държави не могат да търсят отговорност от Съюза или от върховния представител за действие или бездействие на EUPOL COPPS при използването на финансовите средства, предоставени от тези държави.
               3.   Финансовите вноски от Съюза, държавите-членки или трети държави в проектната група подлежат на приемане от страна на КПС.“

               3)

               В член 15 третата алинея се заменя със следното:
               „Срокът му на действие изтича на 30 юни 2016 г.“

         Член 2
   Настоящото решение влиза в сила в деня на неговото приемане.
   То се прилага от 1 юли 2015 г.

      Съставено в Брюксел на 2 юли 2015 година.

            За Съвета

            Председател

         J. ASSELBORN

      (1)  Решение 2013/354/ОВППС на Съвета от 3 юли 2013 г. относно полицейската мисия на Европейския съюз за палестинските територии (EUPOL COPPS) (ОВ L 185, 4.7.2013 г., стр. 12).

      (2)  Решение 2014/447/ОВППС на Съвета от 9 юли 2014 г. за изменение на Решение 2013/354/ОВППС относно полицейската мисия на Европейския съюз за палестинските територии (EUPOL COPPS) (ОВ L 201, 10.7.2014 г., стр. 28).


title: Решение (ЕС) 2015/1788 на Съвета от 1 октомври 2015 година относно подновяването на Споразумението за научно и технологично сътрудничество между Европейската общност и правителството на Република Индия

text:
               7.10.2015

               BG

               Официален вестник на Европейския съюз

               L 260/18

         РЕШЕНИЕ (ЕС) 2015/1788 НА СЪВЕТА
   от 1 октомври 2015 година
   относно подновяването на Споразумението за научно и технологично сътрудничество между Европейската общност и правителството на Република Индия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 186 във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид съгласието на Европейския парламент (1),
   като има предвид, че:

               (1)

               С Решение 2002/648/ЕО (2) Съветът одобри сключването на Споразумението за научно и технологично сътрудничество между Европейската общност и правителството на Република Индия (3) („споразумението“).

               (2)

               Член 11, буква б) от споразумението предвижда, че споразумението се сключва за срок от пет години и може да се подновява по взаимно съгласие между страните. С Решение 2009/501/ЕО на Съвета (4) споразумението беше подновено за допълнителен период от пет години, като този срок изтече на 17 май 2015 г.

               (3)

               Страните по споразумението считат, че бързото подновяване на споразумението би било в техен взаимен интерес.

               (4)

               Съдържанието на подновеното споразумение следва да бъде еднакво със съдържанието на споразумението.

               (5)

               Като следствие от влизането в сила на Договора от Лисабон на 1 декември 2009 г. Европейският съюз заменя Европейската общност и е неин правоприемник.

               (6)

               Подновяването на споразумението следва да бъде одобрено от името на Съюза,

         ПРИЕ НАСТОЯЩОТО РЕШЕНИЕ:
   Член 1
   С настоящото от името на Европейския съюз се одобрява подновяването на Споразумението за научно и технологично сътрудничество между Европейската общност и правителството на Република Индия за допълнителен период от пет години.
   Член 2
   Председателят на Съвета изпраща от името на Съюза нотификация на правителството на Република Индия, че Съюзът е приключил вътрешните си процедури, необходими за подновяването на споразумението в съответствие с член 11, буква б) от споразумението.
   Член 3
   Председателят на Съвета изпраща от името на Съюза следната нотификация на правителството на Република Индия:

      „Като следствие от влизането в сила на Договора от Лисабон на 1 декември 2009 г. Европейският съюз заменя Европейската общност и е неин правоприемник, като от тази дата упражнява всички права и поема всички задължения на Европейската общност. Поради това позоваванията на „Европейската общност“ в текста на споразумението, където е целесъобразно, се четат като „Европейският съюз“.“

   Член 4
   Настоящото решение влиза в сила в деня на приемането му.

      Съставено в Люксембург на 1 октомври 2015 година.

            За Съвета

            Председател

         E. SCHNEIDER

      (1)  Все още непубликувано в Официален вестник.

      (2)  Решение 2002/648/ЕО на Съвета от 25 юни 2002 г. относно сключването на Споразумение за научно и технологично сътрудничество между Европейската общност и правителството на Република Индия (ОВ L 213, 9.8.2002 г., стр. 29).

      (3)  Споразумение за научно и технологично сътрудничество между Европейската общност и правителството на Република Индия (ОВ L 213, 9.8.2002 г., стр. 30).

      (4)  Решение 2009/501/ЕО на Съвета от 19 януари 2009 г. за сключване на Споразумение за подновяване на Споразумението за научно и технологично сътрудничество между Европейската общност и правителството на Република Индия (ОВ L 171, 1.7.2009 г., стр. 17).


title: 2010/509/ЕС: Решение на Европейския парламент от 5 май 2010 година относно приключването на сметките на Центъра за преводи за органите на Европейския съюз за финансовата 2008 година

text:
               25.9.2010

               BG

               Официален вестник на Европейския съюз

               L 252/123

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно приключването на сметките на Центъра за преводи за органите на Европейския съюз за финансовата 2008 година
   (2010/509/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Центъра за преводи за органите на Европейския съюз за финансовата 2008 година,
   като взе предвид доклада на Сметната палата относно годишните отчети на Центъра за преводи за органите на Европейския съюз за финансовата 2008 година, придружен от отговорите на Центъра (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 2965/94 на Съвета от 28 ноември 1994 г. относно създаване на Център за преводи за органите на Европейския съюз (3), и по-специално член 14 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол (A7-0071/2010),

               1.

               Одобрява приключването на сметките на Центъра за преводи за органите на Европейския съюз за финансовата 2008 година.

               2.

               Възлага на своя председател да предаде настоящото решение на директора на Центъра за преводи за органите на Европейския съюз, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 107.

      (2)  ОВ L 248, 16.9.2002 г., стр. 1.

      (3)  ОВ L 314, 7.12.1994 г., стр. 1.

      (4)  ОВ L 357, 31.12.2002 г., стр. 72.


title: Решение (ОВППС) 2016/2083 на Съвета от 28 ноември 2016 година за изменение на Решение 2014/486/ОВППС относно консултативна мисия на Европейския съюз за реформа в сектора на гражданската сигурност в Украйна (EUAM Ukraine)

text:
               29.11.2016

               BG

               Официален вестник на Европейския съюз

               L 321/55

         РЕШЕНИЕ (ОВППС) 2016/2083 НА СЪВЕТА
   от 28 ноември 2016 година
   за изменение на Решение 2014/486/ОВППС относно консултативна мисия на Европейския съюз за реформа в сектора на гражданската сигурност в Украйна (EUAM Ukraine)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 22 юли 2014 г. Съветът прие Решение 2014/486/ОВППС (1) относно консултативна мисия на Европейския съюз за реформа в сектора на гражданската сигурност в Украйна (EUAM Ukraine).

               (2)

               Решение 2014/486/ОВППС, изменено с Решение (ОВППС) 2015/2249 (2), предвижда за EUAM Ukraine референтна сума за периода до 30 ноември 2016 г. и мандат до 30 ноември 2017 г.

               (3)

               На 12 май 2016 г. Съветът прие Решение (ОВППС) 2016/712 (3) за адаптиране на референтната сума за периода до 30 ноември 2016 г.

               (4)

               Следва да се предвиди референтна сума за периода от 1 декември 2016 г. до 30 ноември 2017 г. и следователно Решение 2014/486/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2014/486/ОВППС се изменя, както следва:

               1)

               Член 14, параграф 1 се заменя със следното:
               „1.   Референтната сума, предназначена за покриване на свързаните с EUAM Ukraine разходи до 30 ноември 2014 г., е в размер на 2 680 000 EUR. Референтната сума, предвидена за покриване на свързаните с EUAM Ukraine разходи за периода от 1 декември 2014 г. до 30 ноември 2015 г., е в размер на 13 100 000 EUR. Референтната сума, предвидена за покриване на свързаните с EUAM Ukraine разходи за периода от 1 декември 2015 г. до 30 ноември 2016 г., е в размер на 17 670 000 EUR. Референтната сума, предвидена за покриване на свързаните с EUAM Ukraine разходи за периода от 1 декември 2016 г. до 30 ноември 2017 г., е в размер на 20 800 000 EUR. Решението за размера на референтната сума за следващите периоди се взема от Съвета.“;

               2)

               В член 17 се вмъква следният параграф:
               „1а.   ВП е упълномощен да предоставя на Европейската агенция за гранична и брегова охрана („Frontex“) класифицирана информация и документи на ЕС, създадени за целите на EUAM Ukraine, до ниво на класификация, определено от Съвета в съответствие с Решение 2013/488/ЕС. За тази цел се изготвят договорености между ВП и Frontex.“.

         Член 2
   Влизане в сила
   Настоящото решение влиза в сила в деня на приемането му.

      Съставено в Брюксел на 28 ноември 2016 година.

            За Съвета

            Председател

         P. ŽIGA

      (1)  Решение 2014/486/ОВППС на Съвета от 22 юли 2014 г. относно консултативна мисия на Европейския съюз за реформа в сектора на гражданската сигурност в Украйна (EUAM Ukraine) (ОВ L 217, 23.7.2014 г., стр. 42).

      (2)  Решение (ОВППС) 2015/2249 на Съвета от 3 декември 2015 г. за изменение на Решение 2014/486/ОВППС относно консултативна мисия на Европейския съюз за реформа в сектора на гражданската сигурност в Украйна (EUAM Ukraine) (ОВ L 318, 4.12.2015 г., стр. 38).

      (3)  Решение (ОВППС) 2016/712 на Съвета от 12 май 2016 г. за изменение на Решение 2014/486/ОВППС относно консултативна мисия на Европейския съюз за реформа в сектора на гражданската сигурност в Украйна (EUAM Ukraine) (ОВ L 125, 13.5.2016 г., стр. 11).


title: Решение на Съвета от 31 януари 2005 година за подписванео и временно прилагане на Протокола към Евро-средиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна, за вземане под внимание присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

text:
Важна правна забележка

|

32006D0376

Официален вестник n° L 149 , 02/06/2006 стр. 0001 - 0001

		Решение на Съветаот 31 януари 2005 годиназа подписване и временно прилагане на Протокола към Евро-средиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна, за вземане под внимание присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз(2006/376/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 310 във връзка с член 300, параграф 2 и член 300, параграф 3 от него,като взе предвид Акта за присъединяване от 2003 г., и по-специално член 6, параграф 2 от него,като взе предвид предложението на Комисията,като има предвид, че:(1) На 10 февруари 2004 г. Съветът, от името на Общността и нейните държави-членки, упълномощи Комисията да започне преговори с Израел с оглед коригиране на Евро-средиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна [1], за да се вземе под внимание присъединяването на новите държави-членки към ЕС.(2) Тези преговори бяха приключени според изискванията на Комисията.(3) Текстът на протокола, договорен с Израел, предвижда в член 13 временно прилагане на протокола преди влизането му в сила.(4) При условие за сключването му на по-късна дата, протоколът следва да бъде подписан от името на Общността и нейните държави-членки и да бъде прилаган временно,РЕШИ:Член 1Председателят на Съвета се упълномощава да посочи лице/лица, оправомощени да подпишат от името на Европейската общност и нейните държави-членки протокол към Евро-средиземноморското споразумение за асоциацииране между Европейските общности и техните държави-членки, от една страна, и Държавата Израел, от друга страна, за да се вземе под внимание присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз.Текстът на протокола е приложен към настоящото решение.Член 2Европейската общност и нейните държави-членки са съгласни да прилагат временно условията на протокола, при условие за неговото сключване.Съставено в Брюксел на 31 януари 2005 година.За СъветаПредседателJ. Asselborn[1] ОВ L 147, 21.6.2000 г., стр. 3.--------------------------------------------------


title: 2012/533/ЕС: Решение на Съвета от 24 септември 2012 година относно позицията, която да бъде взета от Европейският съюз в рамките на Съвместния комитет, създаден с член 11 от Споразумението между Европейския съюз и Грузия относно защитата на географските означения на селскостопанските продукти и храни, по отношение на приемането на процедурния правилник на Съвместния комитет

text:
               2.10.2012

               BG

               Официален вестник на Европейския съюз

               L 266/34

         РЕШЕНИЕ НА СЪВЕТА
   от 24 септември 2012 година
   относно позицията, която да бъде взета от Европейският съюз в рамките на Съвместния комитет, създаден с член 11 от Споразумението между Европейския съюз и Грузия относно защитата на географските означения на селскостопанските продукти и храни, по отношение на приемането на процедурния правилник на Съвместния комитет
   (2012/533/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Споразумението между Европейския съюз и Грузия относно защитата на географските означения на селскостопанските продукти и храни (1) („Споразумението“) влезе в сила на 1 април 2012 г.

               (2)

               С член 11 от Споразумението се създава Съвместен комитет, който осигурява, inter alia, правилното действие на Споразумението.

               (3)

               Съгласно член 11, параграф 2 от Споразумението Съвместният комитет утвърждава своя процедурен правилник.

               (4)

               Позицията на Съюза в рамките на Съвместния комитет по отношение на приемането на процедурния правилник на Съвместния комитет следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде приета от Европейският съюз в рамките на Съвместния комитет, създаден с член 11 от Споразумението между Европейския съюз и Грузия относно защитата на географските означения на селскостопанските продукти и храни, по отношение на приемането на процедурния правилник на същия Съвместен комитет, се основава на приложения към настоящото решение проект на решение на Съвместния комитет.
   Член 2
   Настоящото решение влиза в сила в деня на приемането му.

      Съставено в Брюксел на 24 септември 2012 година.

            За Съвета

            Председател

         S. ALETRARIS

      (1)  ОВ L 93, 30.3.2012 г., стр. 3.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ
      от …
      относно приемането на неговия процедурен правилник
      СЪВМЕСТНИЯТ КОМИТЕТ,
      като взе предвид Споразумението между Европейския съюз и Грузия относно защитата на географските означения на селскостопанските продукти и храни, и по-специално член 11 от него,
      като има предвид, че посоченото споразумение влезе в сила на 1 април 2012 г.,
      ПРИЕ НАСТОЯЩОТО РЕШЕНИЕ:
      Член 1
      Ръководители на делегация
      1.   Европейският съюз и Грузия („страните“) назначават всяка по един ръководител на делегация, който е лицето за контакти по всички въпроси, свързани с Комитета.
      2.   Всеки ръководител на делегация може да делегира всички или някои от функциите си като ръководител на делегация на номиниран заместник, в който случай всяко по-нататъшно позоваване на ръководителя на делегацията се отнася и за номинирания заместник.
      Член 2
      Председателство
      1.   Длъжността председател на Комитета се осъществява последователно, за срок от една календарна година, от ръководителя на делегацията на всяка страна.
      2.   Председателят отговаря за секретарските задължения на Комитета.
      Член 3
      Заседания
      1.   Председателят определя датата и мястото на заседанията или — при заседания, осъществявани с електронни средства — техническите условия за заседанията, със съгласието на другия ръководител на делегация. При съгласуване на времето и мястото на заседанието председателят и другият ръководител на делегация спазват изискването за провеждане на заседанието в 90-дневен срок.
      2.   Освен ако съвместно е уговорено друго, заседанията на Комитета не са публични.
      Член 4
      Кореспонденция
      1.   Цялата кореспонденция, адресирана до Комитета или предназначена за него, се изпраща на председателя на Комитета. Председателят на Комитета изпраща копие от цялата кореспонденция, свързана с Комитета, на другия ръководител на делегация, на ръководителя на Мисията на Грузия в Брюксел и на ръководителя на Делегацията на ЕС в Тбилиси.
      2.   Кореспонденцията между председателя и другия ръководител на делегация може да се осъществява чрез всички средства за писмена комуникация, включително електронна поща.
      Член 5
      Дневен ред на заседанията
      1.   Председателят изготвя проект на дневен ред преди всяко заседание. Проектът на дневния ред се изпраща на другия ръководител на делегация не по-късно от 20 работни дни преди началото на заседанието. Изпратеният от председателя проект на дневен ред включва всяка избрана от председателя точка, която попада в обхвата на член 11, параграф 3 от Споразумението.
      2.   Най-малко 10 работни дни преди началото на заседанието ръководителите на делегация могат да поискат допълнителни точки, попадащи в обхвата на член 11, параграф 3 от Споразумението, които председателят трябва да включи в проекта на дневния ред.
      3.   Председателят изпраща окончателен проект на дневния ред на другия ръководител на делегация най-малко пет работни дни преди началото на заседанието.
      4.   Дневният ред се приема по взаимно съгласие от председателя и другия ръководител на делегация в началото на всяко заседание. Точки, които не са включени в проекта на дневния ред, могат да бъдат включени в дневния ред, ако председателят и другият ръководител на делегация се споразумеят за това.
      Член 6
      Приемане на инструменти
      1.   Решенията на Комитета по смисъла на член 11, параграф 2 от Споразумението се адресират до страните и се подписват от председателя и от другия ръководител на делегация.
      2.   Всяка страна може да реши да публикува всяко решение, прието от Комитета.
      Член 7
      Писмена процедура
      1.   Решенията на Комитета могат да се приемат чрез писмена процедура, когато председателят и другият ръководител на делегация се споразумеят за това.
      2.   Ръководителят на делегация, който предлага да се използва писмената процедура, представя проекта на решението на другия ръководител на делегация. Другият ръководител на делегация изпраща отговор, в който посочва дали приема или не приема проекта, дали предлага изменения или иска допълнително време за размисъл. Ако проектът се приеме, той се финализира в съответствие с член 6, параграф 1.
      Член 8
      Протокол
      1.   Председателят изготвя проект на протокол за всяко заседание и го представя на другия ръководител на делегация в срок от 20 работни дни след заседанието. В проекта на протокола се посочват направените препоръки и може също да бъдат отбелязани всички други достигнати заключения. Другият ръководител на делегация се съгласява с проекта или представя предложения за изменения. След като бъде постигнато съгласие по проекта на протокола, председателят и другият ръководител на делегация подписват два оригинални екземпляра. Единият оригинален екземпляр от протокола се съхранява от председателя, а другият оригинален екземпляр — от другия ръководител на делегация.
      2.   В случай че не бъде постигнато съгласие относно протокола преди свикване на следващото заседание, в протокола се вписва изготвеният от председателя проект на протокол, към който се прилагат предложените изменения, представени от другия ръководител на делегация.
      Член 9
      Разходи
      Всяка страна покрива разходите, които прави за участие в заседанията на Комитета.
      Член 10
      Поверителност
      Разискванията на Комитета са поверителни.


title: Решение (ЕС) 2016/1197 на Съвета от 26 октомври 2015 година за подписване, от името на Европейския съюз, и временно прилагане на Споразумението между Европейския съюз и Република Кирибати за премахване на визите за краткосрочно пребиваване

text:
               23.7.2016

               BG

               Официален вестник на Европейския съюз

               L 198/1

         РЕШЕНИЕ (ЕС) 2016/1197 НА СЪВЕТА
   от 26 октомври 2015 година
   за подписване, от името на Европейския съюз, и временно прилагане на Споразумението между Европейския съюз и Република Кирибати за премахване на визите за краткосрочно пребиваване
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               С Регламент (ЕС) № 509/2014 на Европейския парламент и на Съвета (1) вписването относно Република Кирибати беше прехвърлено от приложение I в приложение II към Регламент (ЕО) № 539/2001 на Съвета (2).

               (2)

               Вписването относно Република Кирибати се придружава от бележка под линия, в която се посочва, че освобождаването от изискването за виза се прилага от датата на влизане в сила на споразумение за освобождаване от изискването за виза, което се сключва с Европейския съюз.

               (3)

               На 9 октомври 2014 г. Съветът прие решение, с което упълномощи Комисията да започне преговори с Република Кирибати за сключване на споразумение между Европейския съюз и Република Кирибати за премахване на визите за краткосрочно пребиваване („споразумението“).

               (4)

               Преговорите по споразумението започнаха на 17 декември 2014 г. и приключиха успешно с парафирането му чрез размяна на писма на 6 май 2015 г. за Република Кирибати и на 10 юни 2015 г. за Съюза.

               (5)

               Споразумението следва да бъде подписано и декларациите, приложени към споразумението, следва да бъдат одобрени от името на Съюза. Споразумението следва да се прилага временно, считано от деня след подписването му, до приключване на процедурите по неговото официално сключване.

               (6)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета (3); следователно Обединеното кралство не участва в неговото приемане и не е обвързано от него, нито от неговото прилагане.

               (7)

               Настоящото решение представлява развитие на разпоредбите на достиженията на правото от Шенген, в което Ирландия не участва в съответствие с Решение 2002/192/ЕО на Съвета (4); следователно Ирландия не участва в неговото приемане и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза, на Споразумението между Европейския съюз и Република Кирибати за премахване на визите за краткосрочно пребиваване („споразумението“), при условие за сключването на посоченото споразумение.
   Текстът на споразумението е приложен към настоящото решение.
   Член 2
   Декларациите, приложени към настоящото решение, се одобряват от името на Съюза.
   Член 3
   Председателят на Съвета е оправомощен да посочи лицето(ата), упълномощено(и) да подпише(ат) споразумението от името на Съюза.
   Член 4
   Споразумението се прилага временно, считано от деня след подписването му (5), до приключване на процедурите по сключването му.
   Член 5
   Настоящото решение влиза в сила в деня на приемането му.

      Съставено в Люксембург на 26 октомври 2015 година.

            За Съвета

            Председател

         C. DIESCHBOURG

      (1)  Регламент (ЕС) № 509/2014 на Европейския парламент и на Съвета от 15 май 2014 г. за изменение на Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници, както и тези, чиито граждани са освободени от това изискване (ОВ L 149, 20.5.2014 г., стр. 67).

      (2)  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ L 81, 21.3.2001 г., стр. 1).

      (3)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (4)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (5)  Датата на подписване на споразумението ще бъде публикувана в Официален вестник на Европейския съюз от Генералния секретариат на Съвета.


title: Решение (EС) 2016/357 на Съвета от 15 януари 2016 година относно позицията, която да се заеме от Европейския съюз в Съвета за стабилизиране и асоцииране ЕС—бивша югославска република Македония относно участието на бившата югославска република Македония като наблюдател в работата на Агенцията на Европейския съюз за основните права и съответния ред и условия за това в съответствие с рамката, определена в членове 4 и 5 от Регламент (ЕО) № 168/2007, включително разпоредбите за участието в инициативи, предприети от Агенцията, за финансовото участие и за персонала

text:
               12.3.2016

               BG

               Официален вестник на Европейския съюз

               L 67/31

         РЕШЕНИЕ (EС) 2016/357 НА СЪВЕТА
   от 15 януари 2016 година
   относно позицията, която да се заеме от Европейския съюз в Съвета за стабилизиране и асоцииране ЕС—бивша югославска република Македония относно участието на бившата югославска република Македония като наблюдател в работата на Агенцията на Европейския съюз за основните права и съответния ред и условия за това в съответствие с рамката, определена в членове 4 и 5 от Регламент (ЕО) № 168/2007, включително разпоредбите за участието в инициативи, предприети от Агенцията, за финансовото участие и за персонала
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 352 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Европейският съвет в Люксембург през 1997 г. определи участието в агенциите на Съюза като начин за ускоряване на изпълнението на предприсъединителната стратегия. В заключенията на Европейския съвет се предвижда, че „агенциите на Съюза, в които страните кандидатки могат да участват, ще бъдат определени конкретно за всяка отделна страна“.

               (2)

               В Регламент (ЕО) № 168/2007 на Съвета (1) се предвижда, че Агенцията на Европейския съюз за основните права („агенцията“) е открита за участие на страни кандидатки в рамката, определена в членове 4 и 5 от същия регламент.

               (3)

               Бившата югославска република Македония споделя целите на агенцията и приема приложното поле и описанието на задачите на агенцията, съгласно предвиденото в Регламент (ЕО) № 168/2007.

               (4)

               Крайната цел на бившата югославска република Македония е да стане член на Съюза и участието ѝ в агенцията ще помогне на бившата югославска република Македония да постигне тази цел,

         ПРИЕ НАСТОЯЩОТО РЕШЕНИЕ:
   Член единствен
   Позицията, която трябва да се заеме от Европейския съюз в Съвета за стабилизиране и асоцииране ЕС—бивша югославска република Македония относно участието на бившата югославска република Македония като наблюдател в работата на Агенцията на Европейския съюз за основните права и съответния ред и условия за това се основава на проекторешението на Съвета за стабилизиране и асоцииране ЕО—бивша югославска република Македония, приложено към настоящото решение.

      Съставено в Брюксел на 15 януари 2016 година.

            За Съвета

            Председател

         J.R.V.A. DIJSSELBLOEM

      (1)  Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (ОВ L 53, 22.2.2007 г., стр. 1).

      ПРОЕКТ НА
      РЕШЕНИЕ № …/2016 НА СЪВЕТА ЗА СТАБИЛИЗИРАНЕ И АСОЦИИРАНЕ ЕС—БИВША ЮГОСЛАВСКА РЕПУБЛИКА МАКЕДОНИЯ
      от
      относно участието на бившата югославска република Македония като наблюдател в работата на Агенцията на Европейския съюз за основните права и съответния ред и условия за това в съответствие с рамката, определена в членове 4 и 5 от Регламент (ЕО) № 168/2007 на Съвета, включително разпоредбите за участието в инициативи, предприети от Агенцията, за финансовото участие и за персонала
      СЪВЕТЪТ ЗА СТАБИЛИЗИРАНЕ И АСОЦИИРАНЕ ЕС—БИВША ЮГОСЛАВСКА РЕПУБЛИКА МАКЕДОНИЯ,
      като взе предвид Споразумението за стабилизиране и асоцииране между Европейските общности и техните държави членки, от една страна, и бившата югославска република Македония, от друга страна (1),
      като взе предвид Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (2), и по-специално член 28, параграф 2 от него,
      като има предвид, че:

                  (1)

                  Европейският съвет в Люксембург през 1997 г. определи участието в агенциите на Съюза като начин за ускоряване на изпълнението на предприсъединителната стратегия. В заключенията на Европейския съвет се предвижда, че „агенциите, в които страните кандидатки могат да участват, ще бъдат определени конкретно за всяка отделна страна“.

                  (2)

                  Бившата югославска република Македония споделя целите на Агенцията на Европейския съюз за основните права („агенцията“) и приема приложното поле и описанието на задачите на агенцията, съгласно предвиденото в Регламент (ЕО) № 168/2007.

                  (3)

                  Целесъобразно е да се позволи на бившата югославска република Македония да участва като наблюдател в работата на агенцията и да се установят редът и условията за такова участие, включително разпоредби за участието в инициативи, предприети от агенцията, за финансовото участие и за персонала.

                  (4)

                  Целесъобразно е също така агенцията да работи по въпроси на основните права в бивша югославска република Македония в рамките на приложното поле на член 3, параграф 1 от Регламент (ЕО) № 168/2007, доколкото това е необходимо за постепенното привеждане на законодателството на страната в съответствие с това на Съюза.

                  (5)

                  В съответствие с член 12, параграф 2, буква а) от Условията за работа на другите служители на Европейските общности, предвидени в Регламент (ЕИО, Евратом, ЕОВС) № 259/68 на Съвета, директорът на агенцията може да разреши назначаването на граждани на бившата югославска република Македония, които се ползват с пълния обем на гражданските си права,

            ПРИЕ НАСТОЯЩОТО РЕШЕНИЕ:
      Член 1
      В качеството си на страна кандидатка бившата югославска република Македония участва като наблюдател в Агенцията на Европейския съюз за основните права, създадена с Регламент (ЕО) № 168/2007.
      Член 2
      1.   Агенцията може да работи по въпроси на основните права в бившата югославска република Македония в рамките на приложното поле на член 3, параграф 1 от Регламент (ЕО) № 168/2007, доколкото това е необходимо за постепенното привеждане на законодателството на страната в съответствие с това на Съюза.
      2.   За тази цел агенцията ще може да изпълнява в бившата югославска република Македония задачите, предвидени в членове 4 и 5 от Регламент (ЕО) № 168/2007.
      Член 3
      Бившата югославска република Македония участва във финансирането на дейностите на агенцията, посочени в член 4 от Регламент (ЕО) № 168/2007, в съответствие с приложението към настоящото решение.
      Член 4
      1.   Бившата югославска република Македония назначава като наблюдател и заместник-наблюдател лица, които отговарят на критериите, предвидени в член 12, параграф 1 от Регламент (EО) № 168/2007. Те могат да участват в работата на управителния съвет на равни начала с членовете и заместник-членовете, назначени от държавите-членки, но без право на глас.
      2.   Бившата югославска република Македония определя един държавен служител за национален служител за връзка, както е посочено в член 8, параграф 1 от Регламент (ЕО) № 168/2007.
      3.   В срок от четири месеца след влизането в сила на настоящото решение бившата югославска република Македония съобщава на Европейската комисия имената, квалификациите и данните за връзка на лицата, посочени в параграфи 1 и 2.
      Член 5
      Данните, предоставяни на агенцията или разпространявани от нея, могат да бъдат публикувани и се предоставят на обществеността, при условие че поверителната информация се ползва със същата степен на защита в бившата югославска република Македония, с каквато се ползва в рамките на Съюза.
      Член 6
      Агенцията разполага в бившата югославска република Македония със същата правоспособност, каквато се предоставя на правните субекти съгласно правото на бившата югославска република Македония.
      Член 7
      За да могат агенцията и нейният персонал да изпълняват задачите си, бившата югославска република Македония им предоставя същите привилегии и имунитети, както посочените в членове 1—4, член 5, член 6, членове 10—13, член 15, член 17 и член 18 от Протокол № 7 за привилегиите и имунитетите на Европейския съюз, приложен към Договора за Европейския съюз и Договора за функционирането на Европейския съюз.
      Член 8
      Всяка от страните предприема всички необходими общи или специфични мерки за изпълнение на задълженията си по настоящото решение и уведомява Съвета за стабилизиране и асоцииране за тях.
      Член 9
      Настоящото решение влиза в сила на първия ден от втория месец след датата на приемането му.

         Съставено в … на

               За Съвета за стабилизиране и асоцииране

               Председател

         (1)  ОВ L 84, 20.3.2004 г., стр. 13.

         (2)  ОВ L 53, 22.2.2007 г., стр. 1.

         ПРИЛОЖЕНИЕ

            ФИНАНСОВО УЧАСТИЕ НА БИВШАТА ЮГОСЛАВСКА РЕПУБЛИКА МАКЕДОНИЯ В АГЕНЦИЯТА НА ЕВРОПЕЙСКИЯ СЪЮЗ ЗА ОСНОВНИТЕ ПРАВА

                     1.

                     Финансовото участие, което бившата югославска република Македония трябва да заплати към общия бюджет на Европейския съюз, за да участва в Агенцията на Европейския съюз за основните права („агенцията“), установено в точка 2, представлява пълният размер на разходите за участието ѝ в агенцията.

                     2.

                     Финансовото участие, което бившата югославска република Македония трябва да заплати към общия бюджет на Европейския съюз е, както следва:

                                 Година 1:

                                 165 000 EUR

                                 Година 2:

                                 170 000 EUR

                                 Година 3:

                                 175 000 EUR

                     3.

                     Възможната финансова подкрепа по програми на Съюза за подпомагане ще се договаря отделно съгласно съответната програма на Съюза.

                     4.

                     Финансовото участие на бившата югославска република Македония ще се управлява в съответствие с Финансовия регламент (1), приложим към общия бюджет на Европейския съюз.

                     5.

                     Пътните и дневните разноски на представителите и експертите на бившата югославска република Македония, направени с цел участие в дейностите на агенцията или в срещи, свързани с изпълнението на работната програма на агенцията, се възстановяват от агенцията на същите основания и в съответствие с процедурите, които са понастоящем в сила за държавите-членки на Съюза.

                     6.

                     След влизането в сила на настоящото решение и в началото на всяка следваща година Комисията ще изпраща на бившата югославска република Македония покана за внасяне на средства в размер, съответстващ на финансовото ѝ участие в агенцията съгласно настоящото решение. За първата календарна година от участието си бившата югославска република Македония ще плати финансово участие, изчислено пропорционално от датата на включването си до края на годината. За следващите години финансовото участие ще се определя в съответствие с настоящото решение.

                     7.

                     Това финансово участие се изразява в евро и плащанията се извършват по банкова сметка в евро на Комисията.

                     8.

                     Бившата югославска република Македония ще изплаща своето финансово участие в съответствие с поканата за внасяне на средства за своята част най-късно 30 дни, след като поканата за внасяне на средства е изпратена от Комисията.

                     9.

                     Всяко забавяне в плащането на финансовото участие поражда задължение за заплащане от страна на бившата югославска република Македония на лихва върху дължимата сума, считано от датата на падежа. Лихвеният процент съответства на процента, прилаган към датата на падежа от Европейската централна банка за нейните операции в евро, увеличен с 1,5 процентни пункта.

            (1)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).


title: Решение (ЕС) 2016/21 на Европейската централна банка от 23 декември 2015 година за изменение на Решение ЕЦБ/2008/17 за определяне на рамката за съвместно възлагане на обществени поръчки на Евросистемата (ЕЦБ/2015/51)

text:
               9.1.2016

               BG

               Официален вестник на Европейския съюз

               L 6/5

         РЕШЕНИЕ (ЕС) 2016/21 НА ЕВРОПЕЙСКАТА ЦЕНТРАЛНА БАНКА
   от 23 декември 2015 година
   за изменение на Решение ЕЦБ/2008/17 за определяне на рамката за съвместно възлагане на обществени поръчки на Евросистемата (ЕЦБ/2015/51)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално членове 127 и 128 от него,
   като взе предвид Устава на Европейската система на централните банки и на Европейската централна банка, и по-специално член 12.1 във връзка с член 3.1 и членове 5, 16 и 24 от него,
   като има предвид, че:

               (1)

               На 10 юли 2014 г. Управителният съвет взе решение да удължи мандата на Службата за координиране на обществените поръчки на Евросистемата (EPCO) до 31 декември 2019 г. На 7 януари 2015 г. Управителният съвет определи Banque centrale du Luxembourg да бъде домакин на EPCO за този период.

               (2)

               Освен националните централни банки, националните органи на държавите членки, институциите и органите на Съюза или международните организации могат да имат интерес да участват в дейностите на EPCO и в съвместните ѝ процедури за възлагане на обществени поръчки. Участието следва да се осъществява съгласно определени от Управителния съвет условия. Тези условия следва да бъдат сходни на приложимите спрямо централните банки условия.

               (3)

               На 13 ноември 2014 г. Управителният съвет прие Насоки относно възлагането на обществени поръчки за евробанкноти (1). В допълнение към това законодателство на Съюза в областта на обществените поръчки беше преразгледано с Директива 2014/24/ЕС на Европейския парламент и на Съвета (2), с която се насърчават съвместното възлагане на обществени поръчки за стоки и услуги и използването на някои техники за централизирани покупки.Управителният съвет би искал да се възползва от актуализираното законодателство, като поощри участието в съвместни обществени поръчки.

               (4)

               Измежду задачите на EPCO се дава приоритет на определянето и оценката на възможните случаи за провеждане на съвместни обществени поръчки, а спрямо оттеглянето от участие в съвместните обществени поръчки се прилагат предварително определени срокове.

               (5)

               С оглед на рационализирането на бюджетните процедури на EPCO и насърчаването на допълнителни усилия в контекста на провеждането на съвместни обществени поръчки, на 7 януари 2015 г. Управителният съвет одобри използването на финансов пакет, който да покрие многогодишен бюджет. Управителният съвет също така измени планирането на обществените поръчки, за да го направи по-гъвкаво, в резултат на което EPCO ще изготвя план за възлагане на обществени поръчки, който се актуализира периодично и подлежи на ежегодно одобрение от Управителния съвет.

               (6)

               Ефикасността и ефективността на EPCO следва да бъдат подложени на оценка преди края на мандата ѝ.

               (7)

               Поради това Решение ЕЦБ/2008/17 (3) следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Изменения на Решение ЕЦБ/2008/17
   Решение ЕЦБ/2008/17 се изменя, както следва:

               1.

               Член 2, параграф 3 се заменя със следното:
               „3.   Настоящото решение не засяга Насоки (EС) 2015/280 на Европейската централна банка (4).

                  (4)  Насоки (EС) 2015/280 на Европейската централна банка от 13 ноември 2014 г. относно създаването на системата на Евросистемата за обществени поръчки и производство на банкноти (ЕЦБ/2014/44) (ОВ L 47, 20.2.2015 г., стр. 29).“;"

               2.

               В член 3 параграф 1 се заменя със следното:
               „1.   EPCO изпълнява следните основни задачи:

                           а)

                           определя възможни случаи за съвместно възлагане на обществени поръчки, които попадат в обхвата на настоящото решение или са извън него, въз основа на нуждите от възлагане на обществени поръчки, с които централните банки се обръщат към EPCO;

                           б)

                           изготвя и актуализира, доколкото е необходимо, годишен план на обществените поръчки за съвместни процедури за възлагане на обществени поръчки въз основа на оценката по буква а);

                           в)

                           изготвя общи изисквания в сътрудничество с централните банки, участващи в съвместна процедура за възлагане на обществени поръчки;

                           г)

                           оказва подкрепа на централните банки в рамките на съвместните процедури за възлагане на обществени поръчки;

                           д)

                           оказва подкрепа на централните банки при възлагане на обществени поръчки, свързани с общи проекти на Европейската система на централните банки, ако това е поискано от централната банка/централните банки, ръководеща/и проекта;

                     EPCO може да изпълнява и задачи, които са различни от посочените по-горе, по-специално да съдейства за приемането на най-добри практики за възлагане на обществени поръчки в рамките на Евросистемата и да разработва инфраструктурата (напр. умения, функционални инструменти, информационни системи, процеси), необходима за съвместното възлагане на обществени поръчки.“;

               3.

               В член 3 параграф 4 се заменя със следното:
               „4.   В съответствие с приетите от Управителния съвет правила централните банки финансират бюджета на EPCO, който може да се основава на финансов пакет, обхващащ няколко години, или на предложение за годишен бюджет и може да включва стимули за насърчаване на провеждането на съвместни проекти за възлагане на обществени поръчки.“;

               4.

               В член 3 параграф 7 се заменя със следното:
               „7.   Ръководният комитет на EPCO извършва оценка за ефективност и ефикасност на дейността на EPCO своевременно преди края на мандата ѝ. Въз основа на тази оценка Управителният съвет решава дали е необходимо да бъде проведена процедура за избор на нова централна банка домакин.“;

               5.

               В член 4 параграф 2 се заменя със следното:
               „2.   След определяне на възможност за съвместно възлагане на обществена поръчка EPCO отправя покана до централните банки за участие в съвместна процедура за възлагане на обществени поръчки. Централните банки уведомяват своевременно EPCO дали възнамеряват да участват в съвместната процедура за възлагане на обществени поръчки и, ако това е така, съобщават търговските си изисквания на EPCO. Когато не се изисква публикуването на известие за обществена поръчка, всяка централна банка може да се оттегли от участие в съвместно възлагане на обществена поръчка до момента, в който формално се е обвързала да участва. Когато се изисква публикуването на известие за обществена поръчка, всяка централна банка може да се оттегли от участие по всяко време преди публикуването на известието за обществена поръчка.“;

               6.

               В член 4 параграф 3 се заменя със следното:
               „3.   EPCO представя за одобрение от Управителния съвет ежегодно актуализиран план на обществените поръчки за съвместни процедури за възлагане на обществени поръчки, включително имената на водещите централни банки. Управителният съвет взема решение относно плана на обществените поръчки и изпълнението му след консултация с Ръководния комитет на EPCO.“;

               7.

               Член 5 се заменя със следното:
               „Член 5
               Участие на други институции
               Управителният съвет може да покани националните централни банки на държавите членки, които все още не са приели еврото, да участват в дейностите на EPCO и в съвместни процедури за възлагане на обществени поръчки при същите условия, които се прилагат по отношение на централните банки на Евросистемата. Освен това Управителният съвет може да покани националните органи на държавите членки, институциите и органите на Съюза или международните организации да участват в дейностите и в съвместните процедури за възлагане на обществени поръчки на EPCO при условията, установени от Управителния съвет в поканата. Тези покани са ограничени до съвместното възлагане на поръчки за стоки и услуги с оглед на задоволяването на нужди, които са общи за централните банки и поканените лица, и условията са сходни на тези, които се прилагат по отношение на централните банки на Евросистемата.“

         Член 2
   Заключителни разпоредби
   Настоящото решение влиза в сила на третия ден след публикуването му в Официален вестник на Европейския съюз.

      Съставено във Франкфурт на Майн на 23 декември 2015 година.

            Председател на ЕЦБ

         Mario DRAGHI

      (1)  Насоки (ЕС) 2015/280 на Европейската централна банка от 13 ноември 2014 г. относно създаването на системата на Евросистемата за обществени поръчки и производство на банкноти (EЦБ/2014/44) (ОВ L 47, 20.2.2015 г., стр. 29).

      (2)  Директива 2014/24/ЕС на Европейския парламент и на Съвета от 26 февруари 2014 г. за обществените поръчки и за отмяна на Директива 2004/18/ЕО (ОВ L 94, 28.3.2014 г., стр. 65).

      (3)  Решение ЕЦБ/2008/17 от 17 ноември 2008 г. за определяне на рамката за съвместно възлагане на обществени поръчки на Евросистемата (ОВ L 319, 29.11.2008 г., стр. 76).


title: Решение 2012/711/ОВППС на Съвета от 19 ноември 2012 година относно подкрепата на дейности на Съюза, с оглед да се насърчи контролът над износа на оръжие и да се популяризират принципите и критериите на Обща позиция 2008/944/ОВППС сред трети държави

text:
               20.11.2012

               BG

               Официален вестник на Европейския съюз

               L 321/62

         РЕШЕНИЕ 2012/711/ОВППС НА СЪВЕТА
   от 19 ноември 2012 година
   относно подкрепата на дейности на Съюза, с оглед да се насърчи контролът над износа на оръжие и да се популяризират принципите и критериите на Обща позиция 2008/944/ОВППС сред трети държави
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 26, параграф 2 и член 31, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               В Европейската стратегия за сигурност, приета от държавните и правителствените ръководители на 12 декември 2003 г., се посочват пет ключови предизвикателства, които да бъдат засегнати от Съюза в обстановката след края на студената война: тероризма, разпространението на оръжия за масово унищожение, регионалните конфликти, упадъка на ролята на държавата и организираната престъпност. Последиците от безконтролното разпространение на конвенционално оръжие са от първостепенно значение при четири от тези пет предизвикателства. В стратегията се подчертава значението на контрола върху износа за ограничаване на разпространението на оръжия.

               (2)

               На 5 юни 1998 г. Съюзът прие политически обвързващ Кодекс за поведение при износа на оръжие, в който се установяват общи критерии, уреждащи законната търговия с конвенционални оръжия. Кодексът беше периодично актуализиран.

               (3)

               В Стратегията на ЕС за борба с незаконното натрупване и трафика на малки оръжия и леки въоръжения (МОЛВ) и боеприпаси за тях, приета от Европейския съвет на заседанието му от 15 и 16 декември 2005 г., се предвижда, че Съюзът следва да подкрепи на регионално и международно равнище затягането на контрола върху износа и популяризирането на критериите от Кодекса за поведение при износа на оръжие, като наред с останалото подпомага трети държави да създадат релевантно национално законодателство в тази област и насърчава мерки за повишаване на прозрачността.

               (4)

               На 8 декември 2008 г. Кодексът на поведение при износа на оръжие беше заменен от правнообвързваща Обща позиция 2008/944/ОВППС (1), в която се определят общи правила за контрола върху износа на военни технологии и оборудване. Обща позиция 2008/944/ОВППС установява осем критерия, въз основа на които се прави оценката на износа на конвенционални оръжия. В нея се съдържа и механизъм за уведомяване и консултиране по отношение на откази за износ на оръжие и мерки за прозрачност като ежегодното публикуване на годишния доклад на ЕС за износа на оръжие.

               (5)

               В съответствие с член 7 от Обща позиция 2008/944/ОВППС и с цел да се постигне максимален ефект от общата позиция, държавите членки се договориха да работят в рамките на Общата външна политика и политика на сигурност (ОВППС), за да засилят сътрудничеството помежду си и да стимулират сближаването на уредбите си в областта на износа на военни технологии и оборудване. Няколко трети държави официално подкрепиха принципите и критериите от Обща позиция 2008/944/ОВППС.

               (6)

               Съгласно член 11 от Обща позиция 2008/944/ОВППС държавите членки полагат всички възможни усилия да насърчат други държави, изнасящи оръжие, да прилагат съдържащите се в общата позиция критерии;

               (7)

               Съюзът и неговите държави членки са обвързани със задължението за поверителност в обмена на информация за политиката в областта на износа на оръжие, по-специално по отношение на трети държави бенефициери;

               (8)

               На 6 декември 2006 г. с подкрепата на всички държави — членки на Европейския съюз, Общото събрание на Организацията на обединените нации (ООН) прие Резолюция 61/89, озаглавена „Към договор за търговията с оръжие: установяване на общи международни стандарти за внос, износ и трансфер на конвенционални оръжия“, като по този начин официално беше поставено началото на процес под егидата на ООН за преговори по договор за търговията с оръжие;

               (9)

               На 12 януари 2010 г. Общото събрание на ООН, с подкрепата на всички държави — членки на Европейския съюз, прие Резолюция 64/48, озаглавена „Договор за търговията с оръжие“, при което Конференцията на ООН за договор за търговията с оръжие беше свикана да заседава четири поредни седмици през 2012 г. с цел изготвяне на правнообвързващ инструмент за възможно най-високи международни стандарти за трансфера на конвенционални оръжия;

               (10)

               На конференцията на ООН за договор за търговията с оръжие, проведена през юли 2012 г., не се стигна до споразумение по окончателния текст на договора, но беше осъществен значителен напредък, който намира отражение в проекта за договор, представен от председателя на конференцията на 26 юли 2012 г. Съюзът напълно подкрепя бързото завършване на преговорите в началото на 2013 г. чрез свикването на заключителна конференция на ООН за договора за търговията с оръжие с по-малка продължителност, която да работи при същите правила като тези от първата конференция и да приключи преговорите по договора въз основа на проекта на председателя за текст на договора от 26 юли 2012 г.

               (11)

               Съветът прие през 2005 г., 2006 г., 2007 г., 2010 г. и 2012 г. заключения в подкрепа на преговорите по договор за търговията с оръжие, в които се подчертава значението на сътрудничеството в този процес с други държави и регионални организации.

               (12)

               На 17 март 2008 г. Съветът прие Съвместно действие 2008/230/ОВППСза подпомагане на дейностите на ЕС с оглед да се насърчи контролът над износа на оръжие и да се популяризират принципите и критериите от Кодекса за поведение на ЕС при износа на оръжие сред трети държави (2). По линия на съвместното действие бяха организирани четири регионални семинара за държави от Югоизточна Европа, Източна Европа и Южен Кавказ и Северна Африка.

               (13)

               На 22 декември 2009 г. Съветът прие Решение 2009/1012/ОВППС (3) за подпомагане на дейностите на ЕС, с оглед да се насърчи контролът над износа на оръжие и да се популяризират принципите и критериите на Обща позиция 2008/944/ОВППС сред трети държави. В рамките на Решение 2009/1012/ОВППС бяха организирани четири регионални семинара за държави от Югоизточна Европа, Източна Европа и Южен Кавказ и Северна Африка. Съгласно Решение 2009/1012/ОВППС беше предвидено да се организират четири проучвателни посещения в държави членки за представители на страни кандидатки.

               (14)

               През последните години Съюзът подпомага подобряването на контрола върху износа на стоки с двойна употреба в трети държави, в рамките на проекти по линия на финансови инструменти на ЕС, различни от бюджета за ОВППС.

               (15)

               Съветът възложи на германската Федерална служба по икономика и контрол на износа (по-нататък „BAFA“) да осъществи техническото изпълнение на Решение 2009/1012/ОВППС, като тя завърши успешно организацията на всички предвидени по този въпрос дейности през януари 2012 г. BAFA беше определена и за изпълнителна агенция на финансирани от ЕС проекти за контрол върху износа на стоки с двойна употреба по линия на Инструмента за стабилност. В този смисъл изборът на BAFA за изпълнителна агенция за по-нататъшните дейности на Съюза в областта на контрола върху износа е оправдан от доказания ѝ опит, квалификация и наличието на нужните експертни познания, свързани с прилагането на съответните достижения на правото на Съюза и неговото поощряване в трети държави, като този избор ще укрепи приемствеността и цялостната съгласуваност на помощта от Съюза в тази област,

         ПРИЕ НАСТОЯЩОТО РЕШЕНИЕ:
   Член 1
   1.   За целите на укрепването на мира и сигурността в съответствие с Европейската стратегия за сигурност, Съюзът си поставя следните цели:

               а)

               насърчаване на по-добър контрол върху износа на оръжие от страна на трети държави в съответствие с принципите от Обща позиция 2008/944/ОВППС и стремеж към взаимно допълване и единодействие с проектите за помощ от Съюза в областта на контрола върху износа на стоки с двойна употреба;

               б)

               подкрепа за усилията на трети държави на национално и регионално равнище, насочени към по-голяма отговорност и прозрачност в търговията с конвенционални оръжия.

         2.   Съюзът работи за постигането на посочените в параграф 1 цели чрез следните проектни дейности:

               а)

               продължаване на популяризирането сред трети държави на критериите и принципите от Обща позиция 2008/944/ОВППС въз основа на постигнатото при прилагането на Решение 2009/1012/ОВППС и Съвместно действие 2008/230/ОВППС;

               б)

               оказване на помощ за трети държави при изготвянето, осъвременяването и прилагането, в зависимост от случая, на нужните законодателни и административни мерки, насочени към установяването на ефективна система за контрол върху износа на конвенционални оръжия;

               в)

               оказване на помощ за трети държави при обучението на служители, отговарящи за лицензионния режим и правоприлагането, за да се осигури адекватно прилагане и провеждане на контрола върху износа на оръжие;

               г)

               насърчаване на прозрачност и отговорност в международната търговия с оръжие, включително чрез подкрепа за национални и регионални мерки за подобряване на прозрачността и необходимото наблюдение върху износа на конвенционални оръжия;

               д)

               насърчаване на трети държави да оказват подкрепа при изготвянето и прилагането на правнообвързващ договор за търговията с оръжие, с който да се установят единни международни стандарти за търговията с конвенционални оръжия в целия свят.

         Подробно описание на планираните дейности, посочени в настоящия параграф, се съдържа в приложението.
   Член 2
   1.   Върховният представител на Съюза по въпросите на външните работи и политиката на сигурност (по-нататък „Върховен представител“) отговаря за изпълнението на настоящото решение.
   2.   Техническото изпълнение на проектните дейности, посочени в член 1, параграф 2, се осъществява от BAFA.
   3.   Върховният представител отговаря за изпълнението на задачите от страна на BAFA. За тази цел Върховният представител сключва необходимите договорености с BAFA.
   Член 3
   1.   Референтната финансова сума за изпълнението на проектните дейности, посочени в член 1, параграф 2, е в размер на 1 860 000 EUR.
   2.   Разходите, финансирани чрез посочената в параграф 1 сума, се управляват в съответствие с процедурите и правилата, приложими към бюджета на Съюза.
   3.   Комисията упражнява надзор върху правилното управление на референтната финансова сума, посочена в параграф 1. За тази цел тя сключва с BAFA споразумение за финансиране. Споразумението предвижда, че BAFA следва да осигури публичност на приноса на Съюза в съответствие с неговия размер.
   4.   Комисията се стреми да сключи посоченото в параграф 3 споразумение за финансиране във възможно най-кратък срок след влизането в сила на настоящото решение. Тя информира Съвета за всякакви трудности в хода на този процес, както и за датата на сключване на споразумението за финансиране.
   Член 4
   Върховният представител докладва на Съвета за изпълнението на настоящото решение въз основа на редовни доклади, изготвяни от BAFA. Докладите представляват основа за оценката, извършвана от Съвета. Комисията докладва за финансовите аспекти на изпълнението на проектните дейности, посочени в член 1, параграф 2.
   Член 5
   Настоящото решение влиза в сила от датата на приемането му.
   Срокът му на действие изтича 24 месеца след датата на сключване на споразумението за финансиране, посочено в член 3, параграф 3, или шест месеца след датата на приемането на настоящото решение, когато в рамките на този срок не е било сключено споразумение на финансиране.

      Съставено в Брюксел на 19 ноември 2012 година.

            За Съвета

            Председател

         C. ASHTON

      (1)  ОВ L 335, 13.12.2008 г., стр. 99.

      (2)  ОВ L 75, 18.3.2008 г., стр. 81.

      (3)  ОВ L 348, 29.12.2009 г., стр. 16.

      ПРИЛОЖЕНИЕ

         ПРОЕКТНИ ДЕЙНОСТИ, ПОСОЧЕНИ В ЧЛЕН 1, ПАРАГРАФ 2

      1.   Цели

      Целите на настоящото решение са насърчаването на по-добър контрол върху износа на оръжие от страна на трети държави и оказване на подкрепа за усилията на трети държави на национално и регионално равнище, насочени към по-голяма отговорност и прозрачност в търговията с конвенционални оръжия. Тези цели се преследват в съответствие с принципите, установени в Обща позиция 2008/944/ОВППС, и със стремеж към взаимно допълване и единодействие с проектите за помощ от Съюза в областта на контрола върху износа на стоки с двойна употреба.
      За постигането на горепосочените цели Съюзът ще продължи да популяризира сред трети държави принципите и критериите от Обща позиция 2008/944/ОВППС, като се опира на постигнатото при изпълнението на Решение 2009/1012/ОВППС и Съвместно действие 2008/230/ОВППС. За тази цел на трети държави ще бъде оказвана помощ при изготвянето, осъвременяването и прилагането — в зависимост от случая — на нужните законодателни и административни мерки, насочени към установяването на ефективна система за контрол върху износа на конвенционални оръжия. Следва да бъде предоставена подкрепа и за обучението на служители, работещи в областта на лицензионния режим и правоприлагането в трети държави и отговарящи за прилагането и провеждането на контрола върху износа на оръжие, както и за мерки на национално и регионално равнище за подобряване на прозрачността и необходимото наблюдение при износа на конвенционално оръжие.
      Целта да се постигне по-голяма отговорност и прозрачност при международната търговия с конвенционални оръжия ще бъде преследвана и чрез насърчаването сред трети държави на изготвянето и прилагането на правнообвързващ договор за търговията с оръжие, с който да се установят единни международни стандарти за търговията с конвенционални оръжия в целия свят.
      2.   Описание на проектните дейности

      2.1.   Цел на проекта

      Да се предостави техническа помощ на редица заинтересовани трети държави, които са показали желание да подобрят своите стандарти и практики в областта на контрола над износа на военни технологии и оборудване и да уеднаквят своите стандарти и практики с тези, приети и прилагани от държавите членки, и установени в Обща позиция 2008/944/ОВППС и в придружаващия Справочник на потребителя.
      2.2.   Описание на проекта

      2.2.1.   Регионални работни срещи

      Проектът ще се проведе под формата на най-много осем двудневни работни срещи за държавни служители от трети държави, на които ще бъде предоставено обучение в съответните области, свързани с контрола върху износа на конвенционални оръжия. Участници в семинарите ще бъдат държавни служители от трети държави, напр. служители от митниците и правоприлагащите органи, служители от свързаните с тази област министерства и правоприлагащи ведомства, представители на националните парламенти и представители на промишлеността и гражданското общество. Обучението ще се осъществи от експерти от националната администрация на държавите-членки, представители на държави, които прилагат Обща позиция 2008/944/ОВППС, служители от свързани с тази област институции на Съюза, представители на частния сектор и гражданското общество.
      Работните срещи могат да се провеждат в държава бенефициер или на друго място, което следва да се определи след консултации с работна група на Съвета „Износ на конвенционално оръжие“ (COARM) и службите на Върховния представител.
      Регионални работни срещи ще се организират за следните държави:

                  а)

                  до три работни срещи за държави от Югоизточна Европа;

                  б)

                  до 3 семинара за държавите от Източна Европа и Кавказкия регион, включени в европейската политика за съседство;

                  в)

                  до 2 работни срещи за средиземноморски държави от Северна Африка, включени в европейската политика за съседство.

            2.2.2.   Обмен на служители

      Проектът ще се осъществи под формата на най-много шест учебни посещения на служители от централните правителства и митниците и/или служители, отговарящи за лицензионния режим, в съответните органи на държавите членки, и най-много осем учебни посещения с продължителност до един месец на служители от централните правителства и/или служители, отговарящи за лицензионния режим от държави-членки, в съответните органи на държавите бенефициери.
      2.2.3.   Индивидуална помощ за държави бенефициери

      Проектът ще се осъществи под формата на най-много десет двудневни работни срещи за отделни държави бенефициери, на които ще бъдат поканени държавни служители, между които служители от централните правителства и служители, отговарящи за лицензионния режим и правоприлагането, от държавите бенефициери. Тези прояви ще се провеждат по възможност в държавите бенефициери, а експертната помощ ще се оказва от експерти от държавите членки.
      2.2.4.   Уеб портал за подобряване на контрола върху износа на оръжие в трети държави

      Проектът се състои в разработването на уеб портал, достъпен за служители на държавите членки, и на трети държави, с цел улесняване на контрола върху износа на оръжие в съответствие с принципите и параметрите от Обща позиция 2008/944/ОВППС. Порталът ще предоставя на държавите бенефициери постоянен достъп до технически ресурси за осъществяване и подобряване на контрола им върху износа на оръжие и ще улеснява обмена на полезна информация за други дейности на Съюза по места, предвидени в настоящото решение, със служители от държавите бенефициери, които не са могли да участват пряко в дейностите по подпомагане и дейностите по места. Той ще предоставя и подробна техническа информация за режимите на експортен контрол в държавите членки и в държавите бенефициери, която да се използва като нагледен материал по време на дейностите по подпомагане, предвидени в настоящото решение.
      Уеб порталът ще бъде допълнен и от поредица дейности, насочени към привличане на вниманието към дейността на Съюза по места и насърчаване на съответствието с изискванията на Обща позиция 2008/944/ОВППС. Тези дейности ще включват публикуването на редовни информационни бюлетини и подходящи кампании в медиите.
      2.2.5.   Мероприятия за оценка

      За изготвянето на междинна и окончателна оценка на дейностите съгласно настоящото решение, ще се организират най-много две двудневни мероприятия с участието на държави бенефициери и държави членки, които ще се проведат в Брюксел и ще съпътстват заседанията на COARM. На тези заседания могат да бъдат поканени най-много двама представители от всяка държава бенефициер, отговарящи за контрола върху износа на оръжие.
      3.   Координация с други проекти на съюза за помощ в областта на контрола върху износа на оръжие

      Въз основа на опита от предишни осведомителни дейности на Съюза в областта на контрола върху износа, които обхващат както стоките с двойна употреба, така и конвенционалните оръжия, следва да се търси максимално единодействие и допълване при предоставянето на помощ за трети държави, за да се гарантира, че дейностите на Съюза имат възможно най-голяма ефективност и съгласуваност. За тази цел следва да се запази възможността за организиране на някои от дейностите по точки 2.2.1 и 2.2.4 във връзка с други дейности в областта на контрола върху износа на стоки с двойна употреба, финансирани чрез финансови инструменти на Съюза, различни от бюджета за ОВППС. Това следва да се прави при пълно спазване на законовите и финансовите ограничения върху използването на съответните финансови инструменти на Съюза.
      4.   Бенефициери

      Сред бенефициерите на проектните дейности са държавни служители и представители на промишлеността и гражданското общество от следните държави:

                  i)

                  държави от югоизточна Европа (Албания, Босна и Херцеговина, Хърватия, Бившата югославска република Македония, Черна гора и Сърбия);

                  ii)

                  средиземноморски държави от Северна Африка, включени в европейската политика за съседство (Алжир, Египет, Либия, Мароко и Тунис);

                  iii)

                  източноевропейските и кавказките държави партньори на европейската политика за съседство (Армения, Азербайджан, Беларус, Грузия, Република Молдова и Украйна).

            За всеки тип дейности, предвидени в настоящото решение на Съвета, ще бъдат подбрани специфични държави бенефициери въз основа на следните критерии:

                  —

                  ангажираност на третата държава за подобряване на контрола върху износа на конвенционално оръжие и за привеждането му в съответствие със стандартите на Съюза;

                  —

                  значимост на третата държава в световната търговия с оръжие;

                  —

                  ефект от предишно подпомагане на Съюза за националната система на третата държава за контрол върху износа на оръжие и очакван дългосрочен и траен ефект от по-нататъшно подпомагане;

            По предложение на Върховния представител COARM може да вземе обосновано решение за изменение на списъка от държави бенефициери.
      5.   Оценка на въздействието

      След приключване на последните дейности, предвидени в настоящото решение, следва да се направи техническа оценка на неговото въздействие. Оценката на въздействието се извършва от Върховния представител в сътрудничество със съответните работни групи на Съвета, а ако е целесъобразно и делегациите на Съюза в държавите бенефициери и други заинтересовани страни.
      6.   Продължителност

      Общата планирана продължителност на проектите е 24 месеца.
      7.   Орган, натоварен с техническото изпълнение

      Техническото изпълнение на настоящото решение на Съвета ще бъде възложено на BAFA, която ще изпълнява задачите си под ръководството на Върховния представител.
      8.   Докладване

      BAFA изготвя редовни доклади, включително след приключване на всяка от дейностите. Докладите следва да бъдат представяни на Върховния представител не по-късно от шест седмици след приключването на съответните дейности.
      9.   Прогнозирани общи разходи по проекта и финансово участие на съюза

      Общата стойност на проекта възлиза на 1 860 000 EUR.


title: Решение (ЕС) 2015/2210 на Европейския парламент от 27 октомври 2015 година относно освобождаването от отговорност във връзка с изпълнението на бюджета на Европейския институт за иновации и технологии за финансовата 2013 година

text:
               1.12.2015

               BG

               Официален вестник на Европейския съюз

               L 314/34

         РЕШЕНИЕ (ЕС) 2015/2210 НА ЕВРОПЕЙСКИЯ ПАРЛАМЕНТ
   от 27 октомври 2015 година
   относно освобождаването от отговорност във връзка с изпълнението на бюджета на Европейския институт за иновации и технологии за финансовата 2013 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския институт за иновации и технологии за финансовата 2013 година,

               —

               като взе предвид доклада на Сметната палата относно годишните отчети на Европейския институт за иновации и технологии за финансовата 2013 година, придружен от отговорите на Института (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

               —

               като взе предвид препоръката на Съвета от 17 февруари 2015 г. относно освобождаването от отговорност на Европейския институт за иновации и технологии във връзка с изпълнението на бюджета за финансовата 2013 година (05304/2015 — C8-0054/2015),

               —

               като взе предвид своето решение от 29 април 2015 г. (3) за отсрочване на решението за освобождаване от отговорност за финансовата 2013 година, както и отговорите на директора на Европейския институт за иновации и технологии,

               —

               като взе предвид член 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (4),

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (5), и по-специално член 208 от него,

               —

               като взе предвид Регламент (ЕО) № 294/2008 на Европейския парламент и на Съвета от 11 март 2008 г. за създаване на Европейски институт за иновации и технологии (6), и по-специално член 21 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (7),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (8), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид втория доклад на комисията по бюджетен контрол (A8-0282/2015),

               1.

               Освобождава от отговорност директора на Европейския институт за иновации и технологии във връзка с изпълнението на бюджета на Института за финансовата 2013 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския институт за иновации и технологии, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 442, 10.12.2014 г., стр. 184.

      (2)  Вж. бележка под линия 1.

      (3)  ОВ L 255, 30.9.2015 г., стр. 409.

      (4)  ОВ L 248, 16.9.2002 г., стр. 1.

      (5)  ОВ L 298, 26.10.2012 г., стр. 1.

      (6)  ОВ L 97, 9.4.2008 г., стр. 1.

      (7)  ОВ L 357, 31.12.2002 г., стр. 72.

      (8)  ОВ L 328, 7.12.2013 г., стр. 42.